JohanHeinsen/ENO huggingface dataset:
Viborger Samler, 1846-01-20
Rygtet gaaer – siger kiel. Corresp. Bl." (efter Hamb. Correspd.") – at Kronprindsen med det Første vil træde i nærmere, særegne Forhold til Hertugdømmerne Slesvig og Holsteen. Vor Gesandt ved den tydske Forbundsdag, Baron v. Pechlin, opholder sig endnu bestandig i Kjøbenhavn, og da Forbundsdagens Møder i Frankfurt nu atter ere begyndte, maa Forlængelsen af hans Ophold her naturligviis være paafaldende. Forresten er det noksom bekjendt, at Baron v. Pechlin uafbrudt er beskjæftiget med de meest vedholdende Arbeider, og at han hyppigt confererer med Udenrigs-Ministeren, Grev v. Reventlow-Criminil, og Geheime-Etatsraad Adler. Og saa vil man vide, at Baron v. Pechlins Afreise er bleven udsat nærmest med Hensyn til, at der endnu bestandig arbeides paa en speciel Jnstruction i Henseende til vigtige, nær forestaaende Forhandlinger ved den tydske Forbundsdag. Dette stemmer ogsaa overeens med den i velunderrettede Kredse udbredte Mening, at Regjeringen er bestemt paa, ved Stænderforsamlingens Aabning, uforbeholdent at erklære sig baade om Arvefølge-Spørgsmaalet og om Hertudømmernes statsretlige Stilling til Kongeriget. (Rd. Av.) Dannevirke fortæller, som et i Kjøbenhavn almindelig circulerende, men derfor alligevel lige usandsynligt Rygte, at den i Kjøbenhavn værende svenske Lærde, Dr. Sturzenbecker, skal for een i det skandinaviske Selskabs næstsidste Møde udbragt Skaal for en ny Bygningskonst i Norden, paa det danske Cancellies Foranledning, ved den svenske Gesandt i Kbhvn, have erholdt en Jrettesættelse, med det Betydende: at han for Fremtiden havde at holde sig fra al Politik, hvis han ikke vilde forvises fra Danmark, Blandt de flere Skaaler der i Aalborg den 12te Jan. udbragtes ved Pestalozzifesten, udhæve vi følgende Toast af Red. Ree: "for den Mand, som ved sin Virksomhed for Kirke, Skole og Folk indtager et af de hæderligste Navne i Danmark: Professor Clausen, med Ønsket om, ret snart at see ham i Spidsen for det med Længsel forventede Cultus= og Underviisnings Ministerium",der blev optagen med nidobbelt Hurra. Hr. Kæmner Wulff udbragte en Skaal for den slesvigske Høiskole", der ogsaa ledsagedes af et nidobbelt Hurra. Localet var smykket med et Portrait af Pestalozzi, omgivet af Krandse og Jnscriptioner. Ligeoverfor i Localet var ophængt et Portrait af Morten Luther samt paa Sidepiller: Portraiter af Clausen og Grundtvig. - J Aarhuus, Kiel og Altona har man ligeledes feiret Pestalozzi-Festen, alle særdeles smukt arrangerede, og hvortil mange Deeltagere vare hidkomne langveis fra. (Fl. Bl.)
Viborger Samler, 1846-01-20
Aalborg. Efter Alt hvad der senere er passeret, var det allerede mindre rigtigt af Hr. Prinzlau, at gjentage saa kort efter til sin Benefice det Stykke, der havde givet Anledning til Optøierne i Theatret, og hvis fornyede Opførselse ogsaa af Politiet forbødes og først tillodes efter at saavel Beneficehaveren som Directeuren hos Politiet havde deponeret Forsikkring om, at ingen Tilsætninger deri skulde finde Sted. Uafseet herfra, maatte det desuagtet almindelig forudsættes, at Beneficehaveren, naar han end ved Stykkets Valg havde troet at maatte fjerne andre Hensyn fordet, der i hans Forventning kunde influere paa Aftenens Jndtægt, dog ikke kunde falde paa, atter at forsynde sig imod det simple, og ved Gjentagelse end mere saarede, Tactbegreb. Det maatte derfor høielig overraske, naar Hr. P. endogsaa i Fredags atter kunde glemme sig til at fremkomme med et Par af de sidste, til Personligheder alluderende, flaae Tilsætninger, og som ogsaa hver Gang mødtes med stærk og almindelig Hyssen og havde til Følge, at hans Fremkaldelse, der ved Stykkets Slutning forsøgtes og som Tæppet altfor tilsomt imødekom, ikke kunde udføres uden ligesaa at ledsages af stærk og vedholdende Hyssen. Hr. Prinzlau vil nu indsee, at man ogsaa som duelig Skuespiller skylder at lagttage Scenens Decorum og som ogsaa, om vi forstod ret, udtrykte sig i og vil finde sin Undskyldning ved hans Slutnings-Henvenden til Publicum); i Publicum stadfæstede den hele tagtfulde Tone, og Stemning, som man havde Grund til at vente, Erkjendelsen om hvad der skyldes Theatret, naar dette som kunstforædlende og Sædeligheds-Anstalt ikke skal udarte til et Boldhuus for Lidenskabelighed eller Cabale; Politiet, hvis Virksomhed vi naturligviis altid helst ønske saa neutral som muligt, har af denne Theater=Sag ogsaa høstet sin Erfaring for Fremtiden, og saaledes endte da den tredie puniske Krig." - Om de tidligere forefaldne Optrin i Theatret og paa Gaderne afholdes Forhører, hvis Resultat er os ubekiendt. (Alb. Av.)
Viborger Samler, 1846-01-20
En Sognepræst paa Landet ønsker at bytte sit magelige Kald med omtrent 9 til 1,200 Rbd. Jndtægt og andre Herligheder, med en anden Sognepræst i en Kjøbstad eller i Nærheden af samme. Boghandler Holm i Horsens giver nærmere Underretning.
Viborger Samler, 1846-01-20
Ordensdecoration. Under 25de Decbr. f. A. har Hs. Maj. Kongen allernaadigst udnævnt Forstander for Christians Pleiehuus i Eckernførde, Oberstlieutenant P. B. v. Muderspach til Ridder af Dannebrogordenes 3die Classe. - Under 31te Decbr. f. A. har det behaget Hs. Maj. Kongen at benaade Ministerresident ved Hansestæderne, Kammerherre C. H. Bille, Comaf D., med Dannebrogmændenes Hæderstegn.
Viborger Samler, 1846-01-20
Udnævnelse. Armeen. Under 14de Januar er Cand. juris J. Skrike allernaadigst udnævnt til Auditeur af Armeen og til Cancellist ved Generalauditoriatet for Landetaten.
Viborger Samler, 1846-01-20
Ledigt Embede. Vodder Sognekald i Ribe Stift; gl. Angivelse 178 Rd. (Opslaaet vacant den 12te Januar.) – Et Fuldmægtig-Embede under Kjøbenhavns Criminal- og Politiret. (Opslaaet vacant den 13de Januar.)
Viborger Samler, 1846-01-20
Kjøbenhavns Børs-Cours, den 16de Januar. Hamborg 2 M. - a vista 199. Bank-Disconto 4 pCt. Dito paa Banco=Vexler 3 1/2 pCt. Norske Speciessedler 195 1/2 Rbd. Sedl. (Kjøbere). 4 pCt. Kgl. Obligationer (uden Rente) 103 ½ a 104 Rbd. S. Nationalbank=Actier 158 1/4 a 158 1/2 Rbd. i r. S. (Nationalbank=Actiernes Priis er med det fra 1ste August d. A. paaløbende Udbytte.)
Viborger Samler, 1846-01-20
Handels= og Skibs=Efterretninger. Hr. Joseph Omen er ogsaa fremtraadt med en Jndbydelse til en Actieforening til fra 1ste Juni d. A. at drive Fredens Mølles Fabriker paa Amagerbro med en nominel Capital af 200,000 Rbd., fordeelt paa 4000 Actier a 50 Rbd. Stykket, hvoraf kun 3,200 Actier med en Acticcapital af 160,000 Rbd. strax træde i Virksomhed, og 800 Actier eller 40000 Rbd. forblive som Reservefond til Disposition af Actieforeningen. Jndbydelsen skal allerede have havt god Fremgang, idet endeel Actier allerede ere blevne tegnede af vore meest kyndige og formaaende Handlende. (Bl. Tid.
Viborger Samler, 1846-01-20
Projectet med en Jernbane fra Pløen til Neumünster er igjen blevet optaget, og man skal, som det hedder, fornemmelig interessere sig derfor fra den neumünsterske Side. Underhandlinger skulle være i Værk.
Viborger Samler, 1846-01-20
Den i dette Blad tidligere omtalte Proces imellem Filialbanken i Flensborg og en flensborger Kjøbmand, der nægtede at betale en forfalden Vexel naar den ikke blev præsenteret, ham i hans Huus – er af den slesvigske Overret paakiendt i Faveur af Kjøbmanden; men det maa dog derved bemærkes, at det kun var en Formalitetsfeil, som bevirkede, at Sagen fik et saadant Udfald.
Viborger Samler, 1846-01-20
Handelshuset C. H. Donner i Altona og Kjøbmand M. T. Schmidt i Kiel lade bygge et nyt Jerndampskib paa Robert Napiers Værft i Glasgow. Skibet bliver af 220 til 240 Hestes Kraft, og vil, saavidt man allerede nu kan beregne det, kunne gjøre Reisen fra Kiel til Kjøbenhavn i 13 Timer, og man haaber at Farten med dette Skib mellem Kjøbenhavn og Kiel vil begynde om et Par Maaneder. Man vil altsaa for Fremtiden gjøre Reisen fra Kjøbenhavn til Hamborg og omvendt omtrent i 16 Timer. Posten, som t. Ex. afgaaer fra Hamborg om Aftenen Kl. 8, kan altsaa være i Kjøbenhavn Kl. 12, følgeligen et Par Timer forinden Børsen. En saa hurtig Forbindelse mellem Hamborg og Kjøbenhavn er af den største Vigtighed for Handelen i Kjøbenhavn, især med Hensyn til Kornhandelen.
Viborger Samler, 1846-01-20
Orlogsbriggen "Ørnen", Capt. Krencheel, er den 18de December ankommen til St. Thomas fra Guinea.
Viborger Samler, 1846-01-20
Et Privatbrev omtaler den sjeldne hædrende Maade, paa hvilken Corvetten "Gallathea's" Officerer og Naturkyndige ere blevne modtagne i Calcutta. Man kappes om at vise den Opmærksomhed; den derværende Militairklub har ikke alene indbudt dem til Middagsgilde, men ogsaa udnævnt dem til Æresmedlemmer af denne Klub. Det er en Selvfølge, at de især have fundet forekommende og velvillig Modtagelse hos vor Landsmand, den berømte Botaniker Dr. Wallich. – Fra denne vor Landsmand, der allerede har beriget vore Samlinger med mange Sieldenheder fra Ostindien, kunne vi nu snart vente en ny Sendelse. (Bl. Td.) Østerkeilstrup, beliggende ved Silkeborg, er for kort Tid siden af Hr. Proprietair Stabell afhændet til hans Søn, Hr. P. Stabell, Eier af Ørregaard i Nærheden af Viborg, for 49,000 Rbd. Med Gaarden følger det ved samme anlagte Dampbrænderi. Døde, Kbhavn: Afskediget Capt. N. Bruhn, 78 Aar; Enkefrue, Karen Margrethe de Fontenay, 66 Aar; Marie Margrethe Løfler, f. Bent. y; Anna Maria Kirstine Jørgensen, f. Andersen; Sergeant og Corpskriver ved Garden tilfods, Frederik Martin, D. M., 44 Aar; Elisabeth Schumann, 48 Aar; Petronelle Heiden, f. Handrup, 68 Aar; Enkemad. Ane Margrethe Schmidt, 87 Aar; Uhrmagersvend Baldur Emil Valdemar Funch, 22 Aar. - Helsingøer, Kjøbmand Abraham Unna, 67. Aar. - Skippinge: Sophie Leopoldine Dünchel. – Stubbekjøbing: Postmeste. Harald Hother Edvard v. Holstein, 39 Aar. Odense, Kjøbmand Clemmens Döcker, 63 Aar. - Veile: Skrædermester Christian Claus Ørum, 32 Aar. - Aarhuus: Enkemad. Elisabeth Nicoline Hyphoff, f. Beyer. - Ripstrup; Caroline Elisabeth v. Støcken, 15 1/2 Aar. - Hamborg: Handelscommis Friedrich Christian Rinckel, 24 Aar. – Berlin Capitain Christian Hans v. Hartvig, en Søn af afdøde Krigsassessor v. Hartwieg.
Viborger Samler, 1846-01-20
AVERTISSEMENTS. Aar 1845 den 10de Januar blev i Kjøbenhavns Criminal og Politiret afsagt Dom i Sagen: Nr. 7 3/5, Lottendvocat Damkier som Actor, contra: Tiltalte, Redacteuren af Bladet "Morgenposten, Cand. theol. P. Larsen, og derved saaledes kjendt for Ret: Tiltalte, Redacteuren af Bladet "Morgenposten" Cand. theol. P. Larsen bør til Kjøbenhavns Fattigvæsens Hovedkasse bøde tre Hundrede Rigsbankdaler, samt være den i Forordningen 27de September 1799, 20 fastsatte Censur undergiven i som Aar. Saa betaler han og de af Actionen flydende Omkostninger, hvorunder Salair til Actor, 8 Rbd. Den idømte Mulct at udredes inden 15 Dage efter denne Dom lovlige Forkyndelse, og Dommen i det Hele at efterkommes under Adfærd efter Loven." Hvilket, i Medfør af ovennævnte Forordning, herved bekjendtgjøres.
Viborger Samler, 1846-01-20
Justitscontoiret under Kjøbenhavns Criminal- og Politiret, Manger. den 12te Januar 1 46.
Viborger Samler, 1846-01-20
Den med Briggen Elconore Sophie fra Africa ankomne Guasio har ved en Undersøgelse, som Apotheker Aagaard har foretaget med en Prove af den, viist sig at være af god ægte Qvalitet, idet den indeholder de Bestanddele, som ere væsentlige for Guano og frugtbringende ved Jorddyrkning. Af disse Bestanddele skulle er fremhæves: ammoniakalske Salte, hvilke forefandtes i stor Mængde, phosphorsuurt og kulsuurt Kalk.
Viborger Samler, 1846-01-20
Da nu Planten i Almindelighed kræver Ammoniak til sin Udvikling, og Kornarterne i Særdeleshed behøve phosphor suurt Kalk som en væsentlig Bestanddeel, bliver det let forklarligt, at en god Guano, benyttet endog kun i ringe Qvantitet, maa virke særdeles kraftig paa Vegetationen, og, især formedelst de norganske Dele, beholde sin Virksomhed i Jordbunden i flere Aar.Af fornævnte Guano er endnu endeel at erholde fra Undertegnedes Pakhuus til 5 Rbd. pr. 100 Pd. Partier af nindst 5000 Pd. gives en passende Rabat. Aarhuus i Januar 1846. Chr. Christensen.
Viborger Samler, 1846-01-20
Placat. Paa Grund af passeret Udlæg for Arrest og Actionsomkostninger bliver det Smed Jens Johnsen tilhørende Sted i Søndervinge By og Sogn med tilliggende Hauge og Toft samt 2de Jordlodder, stillet til Bortsalg ved 3de Auctioner, som afholdes Torsdagen den 12te Februar d. A., 26de f. M. og 12te Marts d. A., hver Dags Formiddag Klokken 11. De tvende første Auctioner afholdes paa Herredernes Tingsted, Viborg Raadhuus; den Tredie derimod i selve Stedet. Efterat denne er afholdt bortsælges det benævnte Jens Johnsen tilhørende Ind- og Udbo samt hans Smederedskaber. Dette bekjendtgjøres herved saavel til Lysthavendes som til Panthaveres Efterretning, overeensstemmende med Placaten af 22de April 1817. Middelsom og Sønderlyng Herredsfogderi. Viborg, den Rod. 17de Januar 1846.
Viborger Samler, 1846-01-22
Nr. 12. 74 Aarg. Kongelig allernaadigst privilegeret. Jo Stifte Tidende. Forsendes med Brevposten i Danmark og Hertugdommerne. maa maa Torsdagen den 22de Januar 1846. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-01-22
Af Vilets i de Deputeredes Kammers oplæste Adresse udkast udhæves følgende Paragrapher: "Sire! J Forening med Dem ønsker Kammeret sig til Lykke med Hensyn til Frankerigs almindelige Tilstand. Fordelingen og Harmonien imellem Statsforvaltningens Grene og Opretholdelsen af vor Ordens- og Conservations-Politik ville mere og meere sikkre den regelmæssige Udvikling af vore Jnstitutioner, befæstelsen af vore Friheder (dette Ord forekom ikke i Throntalen) og Nationalvelstandens Fremskriden. De giver os den Forsikkring, at vor Finantstilstand bliver mere og meere tilfredsstillende. Vi ville søge at forbedre den endnu mere, i det vi lade fremherske en aarvaagen og sindig Oeconomie hvad Anvendelsen af vore Jndtægter angaaer. - Vi ere lykkelige ved at erfare, at De bestandig erholder af alle fremmede Magter fredelige og venskabelige Forsikkringer. Freden er for Fremtiden Folkeslagenes første Fornødenhed. Det tilkommer dem, som forene Kraft med Mod, lydeligen at forkynde den og rose dens Velgierninger. Den Politik, som har bevaret den almindelige Fred, som midt i saamange Storme, og understøttet af Statsmagterne og den offentlige Menings Fornuft har opretholdt den, fremkalder nu Nationernes almindelige Erkjendtlighed, og vil en Gang, Sire, vorde i Historien en Hæder for Deres Regjering. De gientagne Beviser paa det Venskab, som knytter Dem til Dronningen af England, og de tvende Regjeringers gjensidige Tillid have lykkeligen sikkret de venskabelige Forhold imellem de to Stater, og Deres Majestæt forkynder os at den nylig afsluttede Convention hvis Formaal er at gjøre Ende paa Slavehandelen, erholder i dette Øieblik sin Udførelse. Saaledes realiseris det af Kamrene bestandig udtalte Ønske om at Menneskehedens Rettigheder maae understøttes med Eftertryk, og at vor Handel atter stilles under den udelukkende Beskyttelse af vort Flag. Frankerig, sine Forpligtelser troe, har Ret til at beraabe sig paa at Tractater skulle respecteres; det erindrer Europa om de høitidelige Garantier, som ere givne til Fordeel for et høihjertet Folk. Vi beklage med Deres Majestæt de Tildragelser, som have forstyrret Roligheden i vore Provindser i Africa. Frankerig billiger de hurtige Forholdsregler, De har taget for at bevare vor Kraft og vort Herredømme i Algier; og det vil lykkes vore eftertrykkelige Bestræbelser at begrunde en riig og frugtbar Sikkerhed paa hiin Jordbund, som vi have erklæret for"fransk. Sire! Deres Viisdom og Deres Mod har givet Dem Kraft til under de tungeste Prøvelser at opfylde den ædle Mission, som Nationalvillien overdrog Dem. Vor Mission er det at yde dem loyal Understøttelse og at begrunde paa et uforgængeligt Grundlag i Forening med Dem vort Valgs Regjering og Dynastie. Sire, Forsynet har velsignet vore Bestrædelser; det har skjænket Dem Trøst og Garantier. Deres Børnebørn ville træde i Deres Fædres Fodspor: - disse Prindser, som overalt med Hæder have repræsenteret Frankerigs Navn. - Ja, Sire! Deres Bønner ere bønhørte; Landets Kjærlighed er sikkret Dem for stedse, og enhver Dag gjør den inderlige Eenhed i Deres Familie og Deres Fædreland end meere uopløselig.
Viborger Samler, 1846-01-22
Paris, den 14de Jan. Discussionen over Adressen, fortsættes i Pairskammeret. De 6 første Paragrapher ere antagne.
Viborger Samler, 1846-01-22
Fra Algier haves den detaillerede Beretning fra Bugeand angaaende den sidste Kamp med Abdel Kader. Det var Gen. Jussuf, som i Spidsen for 450 Spahis, Gensdarmer og ridende Jægere omsider indhentede Abdel Ka ders Bagage i Temda-Dalen, og derefter leverede Ex emiren og dennes Elite-Rytteri, der ilede til for at beskytte Bagagen, en morderisk Træfning. Trods en af Abdel Kaders 800 Ryttere i en Distance af 50 Skridt, affyret frygtelig Salve, huggede de Franske ind og kastede efter et blodigt Haandgemæng den algierske Garde. Exemiren samlede atter paa en Høi sine Ryttere om den hellige Fane. Men snart faae han sig paa ny med Raseri angreben af de franske Ryttere og nødsagedes trods den heftigste Modstand til at tage Flugten. J dette Angreb blev en Hest skudt under ham. Et tredie Choc drev Emiren ganske paa Flugten; han maatte efterlade sine Døde, Saarede, Telte, Bagage og Lastdyr, i Seierherrens Hænder. Videre at forfølge Emiren var umuligt, da de Franske deels vare for udmattede, flere af deres Heste vare paa Grund af de forenede Marscher, styrtede af Udmattelse allerede for Kampen, og deels ikke vovede at trænge længere frem, da de havde Mangel paa Jnfanterie. - J en anden Depesche undskylder Marschallen sig, fordi han kun har faa lidt Rytteri for at forfølge Emiren. Han troede nemlig i Begyndelsen af Felttoget at burde afsende sit Rytterie for at forstærke Lamoriciere, og nu var det ham umuligt saa hurtigt at trække Rytter til sig fra Generalens Standqvarterer.
Viborger Samler, 1846-01-22
Kongeriget Preussen. Fra Neuenburg i Preussen meldes under 12te Jan. "Weichselen, som ifjor bragte saa stor Elendighed over vor Egn, har ogsaa allerede i Aar fordret sine store Offre. Hele Lavlandet paa høire Side af Strømmen, herfra og lige til Granden, har i de sidste 8 Dage staaet under Vand. UhyreJismasser have chaotisk taarnet sig oven over hverandre, og gjort enhver Communication med de overstrømmede Districter umulig. Saavidt Øiet naaer, skuer man ikke andet end Vand. Af to store Landsbyer seer man kun Tagene og Skorstenene af Husene. Disse Dages Ulykke berøver den ulykkelige Landmand det sidste Haab; den ham truende Nød og Elendighed overgaaer al Beskrivelse.
Viborger Samler, 1846-01-22
Følgende Efterretning i Frankf. Journal fra Berlin af 14de Jan, tiltrækker sig Opmærksomhed: "Det her garnisonerende andet Garderegiment har erholdt befaling til at marschere til Frankfurt an der Oder. Det hedder at endeel af Garnisonen i Frankfurt vil derefter rykke frem ind i Provindsen Posen. – Garnisonen i Potsdam har allerede erholdt dobbelt Munition, og Vagterne ere i de sidste Dage fordoblede. Denne Efterretning meldes af en sikker Kilde". – Trods denne foregivne sikkre Kilde trænger Efterretningen høiligen til Stadfæstelse.
Viborger Samler, 1846-01-22
Hamborg, den 19de Jan. Londoner-Posten af 16de Jan, mangler. Det den overbringende Dampskib er ankommet til Curhaven.
Viborger Samler, 1846-01-22
Den svenske Regjering har bifaldet at udlaane rentefrit til de meget Nødlidende i Calmar Lehn 10,000 Rbd., i Gofleborg Lehn 60000 Rbd., og i Upsaka Lehn, foruden de allerede anviste 10,000 Rbd., endvidere 5000. Menighederne skulle alle under Et staae til Ansvar for Tilbagebetalingen. – Efter Gothenborg-Tidenden "Medborgeren, skal Landshovdingen, Friherre Kræmer, have afstaaet det hele, og Ærkebiskoppen af Win gard det halve af deres Kronetiende for næste Aar til Fordeel for de Nødlidende i Upsala Len.
Viborger Samler, 1846-01-22
Man kan omtrent gjøre sig et Begreb om Tilstanden i øvre Værmeland, naar man erfarer, at ved et Bryllup, der holdtes fornylig, er medgaaet 300 Kander Brændeviin og en heel Fjerding Kaffebønner. Det varede i 8 Dage.
Viborger Samler, 1846-01-22
Blandt de nye Gjenstande, som man i England indfører fra China, er chinesisk Græs. Dette har alle Hørrens Egenskaber, men i langt høiere Grad end den hidtil bekjendte Art. Et Hørspinderi og Væveri i Leeds har allerede anstiltet en Prøve med dette Græs og leverer et Stof, der ligner det franske Cambrie, men har et sikkeagtigt Udseende. China skal kunne levere denne Græsart i uhyre Mængde.
Viborger Samler, 1846-01-22
Jndenlandske Efterretninger.
Viborger Samler, 1846-01-22
Kjøbenhavn. Ny Coll. Tid." indeholder et meget interessant Uddrag af en Beretning fra den under 23de Juni f. A. udnævnte Direction for Tugt-, Rasp- og Forbedringshuuset. i Kjøbenhavn, angaaende Straffeanstaltens Tilstand ved den nye Directions Tiltrædelse, saavelsom Forslag til Forbedringer. Blandt Andet har Directionen til Reformers Udførelse andraget paa et extraordinairt Tilskud fra Finantserne paa 27000 Rbd., idet den bemærkede, at det Tilskud fra Finantserne, til Beløb af 20,000 Rbd.,der i Budgettet for 1844 blev opgivet som Anstaltens Fornødenhed i de nærmest paafølgende 3 Aar, ikke er blevet reqvireret for 1844, da det usædvanligt store Arbeidsprovenne af 40,000 Rbd., som ved Fangernes Virksomhed indvandtes for Straffeanstalten, gjorde det unødvendigt. Det saaledes ansøgte Tilskud er ogsaa ved kgl. Resolution bleven bevilget.
Viborger Samler, 1846-01-22
Den 14de Dennes indfandt sig en Dreng, der var i Lære hos en Snedkermester heri Staden, paa Politikamret, for at klage over at han var bleven slaaet af en Svend hos Mesteren, fordi han var kommen til at spilde nogle Draaber Skedevand i hans Theevand. Skjøndt der ved den derefter anstillede Undersøgelse opkom stærk Formodning om, at Drengen med Forsæt havde kommet Skedevandet i Theen, negtede han dog dette paa det Bestemteste, men har nu senere tilstaaet saavel dette som ogsaa, at han tvende Dage tidligere havde forsøgt at bibringe samme Svend saakaldte Rottepiller, alt i den bestemte Hensigt at bevirke Svendens Død hvortil han som Motiv angiver, at han haabede, naar Svenden var død, da let at kunne faa Leilighed til at tilvende sig dennes Klæder og Penge, der beroede i en Kuffert i samme Værelse, hvori Drengen sov, samt at han kun, da Svenden senere havde givet ham nogle Slag med Haanden, selv havde gjort den ommeldte Anmeldelse, fordi han haabede derved lettere at afvende Mistanken fra sig. Bemeldte Dreng er 18 Aar gl., og har saavidt bekjendt aldrig været til(Brl. Td.) talt eller straffet.
Viborger Samler, 1846-01-22
Den af den nordiske Oldkyndighed og Kunsthistorie saa høit fortjente Etatsraad Thomsen har i denne Tid, ledsaget af tvende Assistenter, tiltraadt en Reise til Jtalien.
Viborger Samler, 1846-01-22
(Aftenbl.)
Viborger Samler, 1846-01-22
Af Legatet for den evangelisk christelige Læres Udbredelse udsættes aarligen Præmier for opbyggelige Prædikener, holdte i det meest populaire Sprog, til Nytte forAlmuen, over tvende evangelige Sandheder: "Den ved Jesu Christi Lidelse og Død fuldbragte Forsoning som det eneste Middel til bodfærdige Synderes Frelse og Salighed" og En sandevangelisk Christens Lyksalighed endog her i Livet fremfor Verdens Børn under alle gode og onde Begivenheder, der tildrage sig. For det første af disse Themata ere 3 Præmier bestemte af 50, 30 og 20 Rbd., for det sidste ligeledes 3 af 40, 25 og 15 Rbd.
Viborger Samler, 1846-01-22
J Aaret 1845 ere over 1ste Theema indkomne 7 Prædikener, og over 2det Theema 4. Ved Censuren tilkiendtes for 1ste Theema: 1ste Præmie til Hr. M. Mørch Hansen, pers. Capellan for Nykjøbing og Lystofte paa Falster, 2den Pr. til Hr. D. Pontoppidan, resid. Capellan ved Domkirken i Ribe og 3die Pr. til Hr. Peter Johannes Bødt cher, pers. Capellan for Sevel Menighed i Ribe Stift; for 2det Theema: 2den Pr. til Hr. C. L. Jensen, Sognepræst for Vildsted og Vindblæs i Aalborg Amt og 3die Pr. til ovennævnte perf. Capellan Mørch Hansen. Til Vandeuranstalten paa Klampenborg ere dog alle Actierne for de 64,000 Rbd., hvilke ved Generalforsamlingen bestemtes at skulle udstedes til Dækningen af Underballancen og til Anstaltens Fuldendelse, i nogle faa Dage blevne tegnede. Speculationslyst og Haabet om Jernbanens Realisation ere vel de fornemste Aarsager til dette uventede Udfald. Flyvpst.)